《和任普州冬至日作》
宋代·李新

诗成椽笔一何工，元有英声妙洛中。
已是少师扶日手，更看公子钓鳌风。
书云宝策师新瑞，脱木香山堕晚红。
经济通才犹补外，与骑星鹤问圆穹。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。